kardosdrur/scandi-wiki huggingface dataset:
Alex Oliveira

Alex de Oliveira (født 21 februar 1988 i Rio de Janeiro i Brasilien) er en brasiliansk MMA-uddøver som siden 2015 har konkurreret i organisationen Ultimate Fighting Championship. Han har besejret bemærkelsesværdige navne som Carlos Condit og Carlo Perdersoli Jr., mens han har tabt til navne som Donald Cerrone og Gunnar Nelson.

Ultimate Fighting Championship 
Oliveira besjerede Carlos Condit den 14. april, 2018 på UFC on Fox 29, efter at have erstattet en skadet Matt Brown. Han vandt kampen via a guillotine choke. Sejren tildelte ham Performance of the Night bonus award-prisen.

Oliveira skulle have mødt Neil Magny den 22. september, 2018 på UFC Fight Night: Santos vs. Anders. Men Magny men blev fjernet fra kampen den 22. august til fordel for en kamp mod Santiago Ponzinibbio i november på UFC Fight Night: Magny vs. Ponzinibbio,  han blev erstattet af Carlo Pedersoli Jr. Oliveira vandt kampen via knockout efter bare 39 sekunder i 1. omgang.

Oliveira mødte islandske Gunnar Nelson den 8. december, 2018 på UFC 231. Han tabte kampen via rear-naked choke i 2. omgang.

Mesterskaber og hæder 
 Ultimate Fighting Championship
 Performance of the Night (3 gange) vs Piotr Hallmann, Ryan LaFlare og Carlos Condit
 Fight of the Night (1 gange) vs Yancy Medeiros
 ESPN
 2017 Fight of the Year vs. Yancy Medeiros

Privatliv 
Oliveiras fighternavn er "Cowboy" da han er tidligere rodeo bullrider.

Referencer

Eksterne henvisninger 
 Alex Oliveira – UFC.com
 Alex Oliveira – Sherdog.com

MMA-udøvere fra Brasilien
Molnbyskatten

Molnbyskatten er et svensk skattefund fra vikingetiden af 163 sølvmønter fundet i Molnby i Vallentuna kommun i oktober 2016. Størstedelen af mønterne kommer fra området omkring Samarkand i Centralasien og er dateret til 900-tallet. Vikingeskatten er den største, der er fundet i Uppland.

Skatten blev fundet i forbindeles med undersøgelse til et depot til Roslagsbanan. Af de 163 mønter var de 50 hele, mens de 113 var klippede i to eller flere stykker.

Referencer 

Arkæologiske fund fra Sverige
Depotfund fra vikingetiden
Geopark Vestjylland

Geopark Vestjylland er et naturområde omfattende den nordlige del af Vestjylland og den tilstødende del af Nordsøen. Parken omfatter en række landskabstyper på begge sider af Hovedopholdslinjen, Danmarks vigtigste israndslinje, landskabstyper som kan fortælle en meget stor del af historien om det danske landskabs tilblivelse, både under og efter sidste istid. I geoparken kan også studeres en række forskellige geologiske aflejringer, bl.a. danienkalk, brunkul og glimmersand, foruden lag fra tre istider og to mellemistider.

Historie
Inspireret af udviklingen af Geopark Odsherred gik lokale vestjyske ildsjæle i 2011 i gang med etablering af Geopark Vestjylland. Med støtte fra Lemvig, Struer og Holstebro kommuner, foruden lokale foreninger og institutioner, afholdtes i november 2012 en konference, bl.a. med indbudte repræsentanter fra udenlandske geoparker. I oktober 2016 indsendtes til UNESCO en ansøgning med beskrivelse af 48 steder af stor geologisk værdi, samt 48 andre steder af stor kulturhistorisk og naturmæssig værdi. I januar 2018 anerkendte UNESCO, at området har international geologisk betydning, og 15. april 2021 blev Geopark Vestjylland godkendt som Danmarks anden UNESCO Global Geopark, efter man fra geoparkens side havde gennemført og dokumenteret indsatser inden for organisation, formidling, undervisning og partnerskab.

Referencer

Se også
 Geopark Odsherred

Litteratur
  Geopark Vestjylland - Istidslandskaber og kyster, Geoviden 2018 nr 4

Eksterne henvisninger
  Geopark Vestjylland officiel hjemmeside
Danmarks geologi
Danmarks geografi
Geoparker i Danmark
Mortal Engines

Mortal Engines er en science fiction-film instrueret af Christian Rivers. Filmen er baseret på den første bog i serien De rullende byer af Philip Reeve. hovedrollerne spilles af Robert Sheehan, Hera Hilmar, Leila George, Ronan Raftery, Hugo Weaving og Stephen Lang.

Medvirkende 
 Hera Hilmar som Hester Shaw
 Robert Sheehan som Tom Natsworthy
 Hugo Weaving som Thaddeus Valentine
 Jihae som Anna Fang
 Stephen Lang som Shrike
 Ronan Raftery som Bevis Pod
 Lelia George som Katherine Valentine
 Patrick Malahide som Magnus Crome
 Colin Salmon som Chudleigh Pomeroy
 Mark Hadlow som Orme Wreyland
 Regé-Jean Page som Kaptajn Khora

Referencer

Eksterne henvisninger 
 

Amerikanske film fra 2018
Film baseret på bøger
Science fiction-film fra USA
Alex Smith

Alexander Douglas Smith (født 7. maj 1984) er en amerikansk fodbold quarterback, som spiller for NFL-holdet Washington Football Team.

Karriere

San Francisco 49ers 
Alex Smith blev draftet af 49ers som den første overhovedet i 2005. Smith førte 49ers til deres første NFC-vest divisionstitel og første slutspilsejr siden 2002, men opnåede aldrig helt det som var håbet af ham. Efter at have fået en hjernerystelse under 2012 sæsonen blev han erstattet af Colin Kaepernick, og han fik aldrig sin startende rolle tilbage. Efter 2012 sæsonen blev han handlet til Kansas City Chiefs.

Kansas City Chiefs 
Alex Smiths bedste år var i Kansas City, hvor at han ledte Chiefs til at vinde deres første slutspils sejr siden 1994. I den tid som Smith spillede for Chiefs vandt kun Tom Brady og Russell Wilson flere kampe med deres respektive hold, end Smith gjorde med Chiefs. Efter 2017 sæsonen blev Smith handlet til Washington Redskins.

Washington Redskins 
Smith startede sin karriere i Washington godt, men led den 18. november 2018 en seriøs skade mod Houston Texans, som har sat hans spillekarriere i fare.

Eksterne henvisninger 
 

Amerikansk fodbold-quarterbacks
Bolsjoj Obukhovskij-broen

Bolsjoj Obukhovskij-broen eller Store Obukhovskij-bro (, Bolshoy Obukhovsky most) er den nyligst byggede bro over floden Neva in Sankt Petersborg, Rusland. Det er tillige den eneste bro over floden, der ikke en en klapbro.

Referencer

Eksterne links 
 

Bygninger, konstruktioner og anlæg i Sankt Petersborg
Broer i Rusland
Havnepakhuset i Dragør

Havnepakhuset er et pakhus i Dragør, der blev opført i 1845 for Dragør Lodseri, som manglede et passende sted til opbevaring af materialer. Bygningen er også blevet benyttet til opbevaring af skibsmaster.
I 1999 blev Havnepakhuset sat i stand takket være en donation fra skibsreder Per Henriksen, grundlægger af rederiet Mercandia, og overdraget til Dragør Museumsforening. 
I dag driver Museum Amager Havnepakhuset. Siden 2015 er det blevet forpagtet af Rosenkildes v. Sven Ole Rosenkilde. 

Havnepakhuset benyttes til museumsrelateret arrangementer som foredrag, konferencer, krydstogtsbesøg, receptioner og fester. Der er plads til ca. 50 siddende og 80 stående personer.

Referencer

Eksterne henvisninger 
 

Bygninger, konstruktioner og anlæg i Dragør Kommune
Aller Holding A/S

Aller A/S (tidligere Aller Holding A/S) blev stiftet i 1873 under navnet Carl Allers Etablissement A/S i København af Carl Julius Aller og hustru Laura. I 1874 begyndte man udgivelsen af Nordisk Mønster Tidende (blev senere til femina) og i 1877 kom det første nummer af Illustreret Familie Journal. Aller Holding A/S begyndte allerede tidligt at udgive blade både i Norge og Sverige. Aller Media AB (tidligere Allers Förlag AB) blev grundlagt i 1894 fulgt af Aller Media AS (tidligere Norsk Aller AS) i 1897. 

I 1992 påbegyndtes virksomhed i Finland med stiftelsen af Aller Media OY (tidligere Aller Julkaisut OY.) I dag fremstår Aller Holding A/S som moderselskab for en moderne mediekoncern, der med et ugentligt oplag på flere mio. eksemplarer er den førende udgiver af ugeblade i Norden. I dag er det 5. generation, der står i spidsen for virksomheden.

Danmark 
Aller Media A/S er markedsledende indenfor ugeblade med udgivelserne SE OG HØR, Familie Journal, Ude og Hjemme, BILLED-BLADET, SØNDAG og femina. Herudover udgiver selskabet en lang række magasiner: Isabellas, IN, ELLE, Mad og Bolig m.fl.

Aller Tryk A/S er specialiseret i trykning af ugeblade, magasiner, kataloger og reklametryksager, og har Aller Media i Danmark, Norge og Sverige som største kunder.

Sverige 
Aller Media AB er markedsledende i Sverige med ugebladsudgivelserne Allers, Hemmets Veckotidning, Allas Veckotidning, SE & HÖR, Svensk Damtidning, Hänt Extra m.fl. Herudover en lang række magasiner bl.a. Femina, ELLE, Café og MåBra samt internetportalen blogg.se.

Norge 
Aller Media AS har en betydelig markedsandel og udgiver bl.a. SE og HØR, Allers og KK. Herudover en række magasiner såsom Cosmopolitan, Topp, Vakra Hjem & Interiør samt internetportaler som SOL.no, lommelegen.no, FASHIONstreet.no m.fl.

Finland 
Aller Media OY har siden starten i 1992 opnået en væsentlig markedsandel med bl.a. udgivelserne 7 päivää, Katso og magasinerne ELLE, fit og Miss Mix samt internetportalen Suomi24.fi.
Medievirksomheder i Danmark
Aller Media
Janelle Monáes diskografi

Den amerikanske R&B og soul-sanger og sangskriver Janelle Monáes diskografi består af tre studielabums, tre EP'er, 20 singler og 18 musikvideoer. Monáe debuterede med EP'en Metropolis: Suite I (The Chase). Den havde moderat kommerciel succes, og toppede som nummer 115 på Billboard i USA.
I 2010 udgav Janelle Monáe sit debutalbum The ArchAndroid, der var et konceptalbum og efterfølger til hendes EP. Det blev udgivet på Bad Boy Records. Sangen "Tightrope" blev nomineret til Best Urban/Alternative Performance ved Grammy Awards. Albummet nåede nummer 17 på Billboard 200.

Monáe medvirkede på sangen "We Are Young" af bandet fun., og i marts 2012 nåede den førstepladsen på Billboard Hot 100, hvilket var hendes første gang på hitlisten. Monáe udgav sit andet album, The Electric Lady, den 10. september 2013.

Hendes tredje album, Dirty Computer, blev udgivet den 27. april 2018.

Studiealbums

Demos

EP’er

Singler

Som hovedkunstner

Som featered kunstner

Promo-singler

Andre sange på hitlisterne

Gæsteoptrædender 
Følgende sange er ikke singler eller promotion-singler og har ikke indgået på noget album af Janelle Monáe.

Musikvideoer

Noter

Referencer

Eksterne henvisninger 
 
 

Diskografier
VM i curling 2016

VM i curling 2016 kan henvise til:

 VM i curling 2016 (kvinder)
 VM i curling 2016 (mænd)
 VM i curling 2016 (mixed double)
Holland & Sherry

Holland & Sherry er en klædefabrik og tekstilfabrik, der blev grundlagt i London i 1836 af Stephen George Holland og Frederick Sherry. Stephen George Holland og Frederick Sherry begyndte deres virksomhed som uldkøbmænd i Old Bond Street 10 i London, hvor de specialiserede sig i uld- og silkestoffer. I 1886 flyttede Holland & Sherry til Golden Square, der var epicenter for uldhandel i England. I 1900 eksporterede virksomheden til mange lande og åbnede et slagskontor i New York. I begyndelsen af 1900-tallet var Storbritannien, Europa, Nord- og Sydamerika fabrikkens store markeder. Der lå bl.a. et Holland & Sherry varehus i Sankt Petersborg i Rusland, der var et stort marked før den russiske revolution.

I 1982 flyttede Holland & Sherry til Savile Row, hvor hovedkvarteret stadig ligger. Holland & Sherry fremstiller tekstiler til skræddere og couture-designere over hele verden. Individualized Apparel Group har ejet firmaet siden marts 2003.

Se også 
 Ermenegildo Zegna
 Loro Piana
 Dormeuil
 Vitale Barberis Canonico

Referencer

Eksterne henvisninger 
 

Beklædningsvirksomheder fra Storbritannien
Tekstilvirksomheder
Etableret i 1836
Junior Eurovision Song Contest 2019

Junior Eurovision Song Contest 2019 var den 17. udgave af Junior Eurovision Song Contest. Konkurrencen blev afholdt i Gliwice i Polen den 24. november 2019.

Deltagende lande

Stemmer

Jury- og onlinestemmer

12 point

Eksterne henvisninger 

2019
Musik i 2019
Bal des débutantes

Le Bal des Débutantes, også kendt som le Bal (eller tidligere også 'Crillon Ball') er en debutantbal og modebegivenhed, der afholdes årligt i november, hvor 20-25 kvinder i alderen 16 til 22 år samles fra et dusin lande.

Siden 1992 er le Ball blev organiseret af Ophélie Renouard som en "invitation-only" couture-begivenhed. De unge kvinder får alle kjoler fra samme haute couture og couture-designere, samt fra udenlandske modehuse. De bærer også smykker fra samme juvelér. Debutanterne (débutantes) kommer som regel fra berømte familier. Mange debutantes kommer dog fra kontroversielle familier, eller har været involveret i kontroverser selv, hvilket inkluderer Barbara Berlusconi - datter af den kontroversielle italienske præmierminister Silvio Berlusconi, Petra Stunt (tidligere debutant, der er kendt for sinde højt profilerede skilsmisse fra den engelske forretningsmand James Stunt der har forbindelser til organiseret kriminalitet, og som truede med at dræbe hende) og Talicia Martins fra 2012, der blev arresteret adskillige gange i 2017 for at være under påvirkning af heroin, crack og alkohol og for at udføre adskillige indbrud efter sit debut.

Arrangementet indsamler penge til én eller flere velgørenhedsorganisationer samtidig med at den fejrer den franske livsstil. Siden 2009 har le Bal støttet Enfants d'Asie, der giver uddannelse til piger i Sydøstasien. I 2015 støttede le Bal også Seleni, der er en non-profit-organisation, der finansierer forskning i sundhedspleje for unge mødre.

I 2005 listede Forbes le Bal som en af verdens 10 hotteste fester.

Referencer

Eksterne henvisninger 

 

Mode
Kulturelle begivenheder
Begivenheder i Frankrig
Etableret i 1992
Niels Jespersen (forfatter)

Niels Henrik Vejen Jespersen (født 1980) er en dansk debattør, chefredaktør, satiriker,  forfatter og Afghanistan-veteran. Desuden er han socialdemokrat og har tidligere været tillidsmand i SiD (nu 3F).

Baggrund 

Niels Jespersen er oprindeligt fra Holstebro, nu bosat i København. Han er uddannet cand.mag. i historie fra Københavns Universitet, medlem af Socialdemokratiet, og aktiv debattør. Han er Afghanistan-veteran og har fra 2011-17 arbejdet som analytiker i Forsvaret. Derefter har han været selvstændig freelancer på bl.a. Altinget og Politiken samt Berlingske, debattør i "P1 Debat" i radioen og DR2's "Debatten" på tv  - ofte sammen med Jarl Cordua, der ligeledes er politisk kommentator.

Han er endvidere skribent på satiremediet RokokoPosten.

Jespersen forsøgte i 2018 uden held at blive opstillet som socialdemokratisk folketingskandidat i Roskilde. I øvrigt er han selverklæret småborgerlig socialist og patriot, debattør i medierne og medstifter af den politiske podcast Udestuen.

Forfatter og debattør 

Sammen med journalisten Mikkel Andersson har Niels Jespersen skrevet bogen Eksperimentet, der slog fejl - Status over 35 års dansk asylpolitik.

I integrationspolitikken har Jespersen forsvaret sin partifælle Mattias Tesfaye, som blev kritiseret af en tredje partifælle Stine Bosse.

I debatten om ligestilling foreslog Jespersen i et polemisk debatindlæg i marts 2017, at ny direktør for KVINFO skulle være Rasmus Brygger.

Siden august 2020 har Jespersen været chefredaktør på Netavisen Pio.

Referencer 

Faglitterære forfattere fra Danmark
Debattører fra Danmark
Mandlige forfattere i det 21. århundrede
Gårde

Gårde er en lille by i Varde Kommune med 257 indbyggere. Selvom Gårde har egen togstation på Den vestjyske længdebane (Gårde Station), så er byen lille og har ikke længere et lokalt supermarked og skolen er en STU skole, Gårde har har en meget aktiv Idræts- og Skytteforening, GISF.dk . 

Der afholdes desuden Le Man for have traktorer en gang om året. Der er også Rollerock, som er årlig tilbagevendende begivenhed. Hører til postnr. 6870 Ølgod.

Fra byen er der 6,5 km til Tistrup og 5,6 km Ølgod. 

Kåret til årets landsby i 2019. 

Byen ligger ved Primærrute 12.

Referencer 

Byer i Varde Kommune
Organisation de l’armée secrète

Organisation de l'armée secrète (OAS; den hemmelige hærs organisation) var en kortlivet nationalistisk, højreekstremistisk, fransk, militant undergrundsorganisation. den blev grundlagt i januar 1961 under Algeriets uafhængighedskamp med det formål at forhindre, at Algeriet opnåede uafhængighed. Organisationen blev stiftet af Pierre Lagaillarde, Jean-Jacques Susini og Raoul Salan, sammen med andre medlemmer af den franske hær og tidligere medlemmer af Fremmedlegionen. Organisationen forsøgte flere gange at myrde den franske præsident Charles de Gaulle.

OAS blev dannet ud fra eksisterende netværk, som beregnede sig selv som kontraterrorister, selvforsvarsgrupper eller modstand. Disse grupper havde angrebet FLN, den algierske befrielsesbevægelse, og dennes støtter siden uafhængighedskampens start. OAS blev officielt stiftet i Madrid i januar 1961 af en gruppe franske politikere og officerer som reaktion på den franske folkeafstemning om Algeriet, en afstemning organiseret af Charles de Gaulle tidligere samme måned. 

Efter indgåelsen af Évian aftalen i marts 1962, som garanterede Algeriets uafhængighed og som indledte en udvandring af pied-noirs, franskmænd bosat i Algeriet, indledte OAS en terrorkampagne med attentater og bombesprængninger for at stoppe den politiske proces. Denne kampagne kulminerede med et attentatforsøg på de Gaulle, udført af officeren Jean-Marie Bastien-Thiry i samme år. Jean-Marie Bastien-Thiry blev henrettet i marts 1963. Dette sidste attentatforsøg indgik i romanen Sjakalen fra 1971, filmatiseret i 1973.

Kilder og henvisninger

Frankrig
Doge (internetfænomen)

Doge er en såkaldt “meme” også kendt som internetfænomen, der blev kendt i 2013. På de fleste billeder af Doge ser man en Shiba, der stirrer på én, mens flerfarvet tekst i Comic Sans “svæver” omkring den. Teksten står med en slags engelsk, der ikke er skrevet ordentligt. Doge er en hun-hund ved navn Kabuso. 

Kabuso er en frugt, og shibaen blev kaldt netop Kabuso pga. ejeren der syntes at hendes hoved lignede kabusoen. Doge blev kendt da et billede fra 2010 blev kåret som årets “meme” i 2013. Der er tilmed også et Google-easter egg med hunden. Doge blev kendt, da billedet blev spammet på Reddit’s r/MURICA-subreddit af 4chan. Memet blev i 2013 rangeret som nr. 12 på MTV’s “50 Things Pop Culture Had Us Giving Thanks For”-liste. I spillet “The Legend Of Zelda: Tri Force Heroes” kan man se en refence til internetfænomenet (i den nordamerikanske version).

Internetfænomener
Skolevalg 2015

Skolevalget 2015 var det første officielle skolevalg i Danmark og fandt sted torsdag den 29. februar 2015. Der blev stemt på 9 forskellige ungdomspartier om 179 fiktive pladser til det danske parlament folketinget.

Skolevalget er et valg for danske skoleelever i  8., 9. og 10. klasser. Det var det første der blev afholdt udelukkende for statslige midler. Tidligere har TV2 også stået bag skolevalg, men dette var det første, som undervisningsministeriet stod bag alene.

Valget blev udskrevet d. 12. januar af statsminister Helle Thorning-Schmidt, til afholdelse d. 29. januar. Ca. 75.000 elever deltog.

Forløb 
Op til valget den 29. januar blev der gennemført et tre uger langt undervisningsforløb på de tilmeldte skoler, hvor eleverne på 8. og 9. klassetrin modtog særligt tilrettelagt undervisning med henblik på styrkelse af elevernes demokratiske engagement og viden om valghandlingen.

Undervisningsforløbet tog udgangspunkt i Fælles Mål, hvor eleverne skulle lære samfundets demokratiske spilleregler og grundværdier at kende. I den sidste uge af undervisningsforløbet blev der blandt andet gennemført debatter på skolerne med repræsentanter fra de politiske partier.

Skolevalg fik både massiv politisk og forskningsmæssig opmærksomhed som et initiativ, der har potentiale til at styrke de unges deltagelse i demokratiet. Valgretskommissionen har i en af sine anbefalinger peget på indførelse af skolevalg, da det er vigtigt at øge valgdeltagelsen blandt unge førstegangsvælgere, som har været meget lav ved seneste valg. I Norge og Sverige har man haft positive erfaringer med afholdelse af skolevalg i mange år.

Skolevalg afholdtes første gang i 2015 og igen i 2017. Skolevalget blev etableret i et projektsamarbejde mellem Folketinget og Undervisningsministeriet, hvor udgiften på seks millioner blev delt 50/50 over en periode på fire år. Skolevalget var en del af Folketingets fejring af 100-året for grundloven af 1915.

Der var i alt 25 mærkesager, som de unge kunne vælge i mellem. De fordelte sig over emner fra religion og etik til unge og uddannelse:

 Hårdere straffe for personfarlig kriminalitet
Gør aktiv dødshjælp lovlig
Sænk prisen på offentlig transport
Fjern topskatten
Tillad alle hunderacer
Bekæmp farligt børnearbejde 
Sænk momsen på økologiske fødevarer
Indfør niveauopdeling i folkeskolen
Afskaf 24-års reglen
Fjern karakterkrav på erhvervsskolen
Afskaf social dumping
Indfør minimumspriser på alkohol
Adskil kirke og stat
Ligelig fordeling af flygtninge i EU
Nedrustning af det danske militær
Privatskoler skal tage et socialt ansvar
Automatisk tilmelding til donorregisteret
Ja til atomkraft
Afskaf nationale tests i folkeskolen
Afskaf racismeparagraffen
 Omlæg SU til lån
 Indfør forbud mod sexkøb
Brugerbetaling på lægebesøg
 Fri hash
 Afskaf monarkiet

Der blev over de tre uger afholdt 336 debatter på skoler over hele landet med deltagelse af ungdomspolitikere.

Resultat 
Resultatet blev en sejr til blå blok, der fik 105 mandater, mod rød bloks 74. Bedst gik det for Venstres Ungdom, der kunne hive 49 mandater hjem, efter 27,4% af stemmerne.

{| style="margin-left:1em;"
|-
|

15
Begivenheder i 2015
100 berømte japanske bjerge

100 berømte japanske bjerge (日本百名山, Nihon Hyaku-Meizan) er en liste over bjerge i Japan, sammensat i 1964 af bjergbestiger og forfatter Kyūya Fukada. Listen af bjergene har været genstand for NHK-dokumentarer og blev også gengivet i andre vandreturs-bøger.

Historie 
Liste af berømte bjerge i Japan blev sammensat i mange forskellige udgaver siden Edo-perioden. Tani Bunchō roste 90 bjerge som berømte i hans "Samling af kort og billeder af berømte japanske bjerge" (日本名山図会), dog havde han også inkluderet små og ikke så kendte bjerge som Asama i Ise, Mie og Nokogiri på Boso-halvøen. Utilfreds med Bunchōs liste, havde Fukuda lavet sin egen liste af 100 berømte japanske bjerge, baseret på hans egen smag og betragtninger af bjergenes majæstatiske udseende, historie og individuelle træk. Fukuda havde så udelukket alle bjerge med en højde på mindre end 1.500 meter fra sin liste.

Vulkaner 
Halvdelen af de hundrede bjerge på listen er vulkaner fra kvartærtiden, en tredjedel af dem stadig aktive. I alt en fjerdedel af de hundrede bjerge er aktive vulkaner, der overvåges løbende af det Japanske Meteorologiske Agentur (JMA).

Liste efter region

Hokkaidō 

Akan (阿寒岳)
Daisetsuzan (大雪山)
Poroshiri (幌尻岳)
Rausu (羅臼岳)
Rishirifuji (利尻岳)
Shari (斜里岳)
Tokachi (十勝岳)
Tomuraushi (トムラウシ山)
Yōtei (羊蹄山)

Touhokuregionen 
Adatara (安達太良山)
Aizu-Komagatake (会津駒ヶ岳)
Asahi (朝日岳)

Azuma (吾妻山)
Bandai (磐梯山)
Chōkai (鳥海山)
Gassan (月山)
Hachimantai (八幡平)
Hakkōda (八甲田山)
Hayachine (早池峰山)
Hiuchigatake (燧ヶ岳)
Iide (飯豊山)
Iwaki (岩木山)
Iwate (岩手山)
Zaō (蔵王山)

Kantouregionen 

Akagi (赤城山)
Asama (浅間山)
Azumaya (四阿山)
Hiragatake (平ヶ岳)
Hotaka (武尊山)
Kumotori (雲取山)
Kusatsu-Shirane (草津白根山)
Nantai (男体山)
Nasu (那須岳)
Nikkō-Shirane (日光白根山)
Ryōkami (両神山)
Shibutsu (至仏山)
Sukai (皇海山)
Tanigawa (谷川岳)
Tanzawa (丹沢山)
Tsukuba (筑波山)

Chuburegionen 

Aino (間ノ岳)
Akaishi (赤石岳)
Amagi (天城山)
Amakazari (雨飾山)
Daibosatsu (大菩薩岳)
Ena (恵那山)
Fuji (富士山)
Goryū (五竜岳)
Hakusan (白山)
Hijiri (聖岳)
Hiuchi (火打山)
Hōō (鳳凰山)

Hotaka (穂高岳)
Jōnen (常念岳)
Kaikoma (甲斐駒ヶ岳)
Kasa (笠ヶ岳)
Kashima Yarigatake (鹿島槍ヶ岳)
Kinpu (金峰山)
Kirigamine (霧ヶ峰)
Kisokoma (木曾駒ヶ岳)
Kitadake (北岳)
Kobushi (甲武信ヶ岳)
Kuro (黒岳)
Kurobegorō (黒部五郎岳)
Makihata (巻機山)
Mizugaki (瑞牆山)
Myōkō (妙高山)
Naeba (苗場山)
Norikura (乗鞍岳)
Ontake (御嶽山)
Senjō (仙丈ヶ岳)
Shiomi (塩見岳)

Shirouma (白馬岳)
Takatsuma (高妻山)
Tateshina (蓼科山)
Tate (立山)
Tekari (光岳)
Tsurugi (剣岳)
Uonuma-Komagatake (魚沼駒ヶ岳)
Utsugi (空木岳)
Warusawa (悪沢岳)
Washiba (鷲羽岳)
Yake (焼岳)
Yakushi (薬師岳)
Yari (槍ヶ岳)
Yatsugatake (八ヶ岳)
Utsukushigahara (美ヶ原)

Vestlige Japan 

Arashima (荒島岳)
Aso (阿蘇山)
Daisen (大山)
Ibuki (伊吹山)
Ishizuchi (石鎚山)
Kaimon (開聞岳)
Kirishima (霧島山)
Kujū (九重山)
Miya-no-ura (宮之浦岳)
Ōdaigahara (大台ヶ原山)
Ōmine (大峰山)
Sobo (祖母山)
Tsurugi (剣山)

Eksterne henvisninger 
 One Hundred Mountains, On and around Fukada Kyūya's Nihon Hyakumeizan

Noter 

Bjerge i Japan
Vulkaner i Japan
Litteratur fra Japan